钦定古今图书集成/明伦汇编/闺媛典/第348卷 > 赠张姓女 贡奎
## 钦定古今图书集成/明伦汇编/闺媛典/第348卷 > 赠张姓女 贡奎

张家女儿八岁馀，手把椽笔夸能书。翠眉玉貌画不
如，一朝献艺承明庐。风云会合冠佩集，当面濡毫翻
墨汁。弱身窈窕才过膝，步腕回旋万钧力。怒鲸横海
枯树立，震空忽堕巅崖石。功成直与造化俱，欻见声
名起京邑。紫裘蒙茸年少儿，宝刀琼带羊角觿。平生
一字不到眼，对此悄然颜色赧。君不见蔡文姬，班婕
妤，风流文采绝代无。吁嗟陶家五男子，总令纸笔为
荒芜。